smcproject/ml-wiki-sentences huggingface dataset:
കൂടുതൽ വിഷയാസക്തവും വർണ്ണാഭമായതുമായ ശൈലിയിലേക്ക് മാറ്റംവരുത്തിയതിനാൽ വെനീഷ്യൻ ചിത്രകലയിൽ വിപ്ലവം സൃഷ്ടിച്ചതായി അദ്ദേഹം കണക്കാക്കപ്പെടുന്നു.
വ്യക്തവും സാവധാനം ഉണങ്ങുന്ന എണ്ണഛായങ്ങളുടെ ഉപയോഗത്തിലൂടെ ജിയോവന്നി ആഴത്തിലുള്ളതും സമൃദ്ധവുമായ നിറങ്ങളും വിശദമായ ഷേഡിംഗുകളും സൃഷ്ടിച്ചു.
വെനേഷ്യൻ പെയിന്റിംഗ് സ്കൂളിൽ, പ്രത്യേകിച്ച് അദ്ദേഹത്തിന്റെ വിദ്യാർത്ഥികളായ ജോർജിയോണിനെയും ടിഷ്യനെയും, അദ്ദേഹത്തിന്റെ വർണ്ണാഭമായ കളറിംഗും, പ്രകൃതിദൃശ്യങ്ങളും വളരെയധികം സ്വാധീനിച്ചു.
അൽസിഡിസ് ഗിഗ്ഗിയ ഇംഗ്ലീഷ് വിലാസം https://ml.wikipedia.org/wiki/Alcides_Ghiggia
പ്രശസ്ത ഇറ്റാലിയൻ - ഉറൂഗ്വൻ ഫുട്ബോൾ കളിക്കാരനാണ് അൽസിഡിസ് എഡ്ഗാർദോ ഗിഗ്ഗിയ ([ˈɡiddʒa]; 22 ഡിസംബർ 1926 – 16 ജൂലൈ 2015).
വലതു വിങ്ങറായണ് കളിച്ചിരുന്നത്.
1950 ലോകകപ്പ് ഫൈനലിൽ ഉറൂഗ്വായുടെ വിജയഗോൾ നേടിയതോടെയാണ് ഇദ്ദേഹം പ്രശസ്തിയുടെ കൊടുമുടിയിലേക്കുയർന്നത്.
ഉറൂഗ്വയിലെ മൊണ്ടേവീഡിയോയിലാണ് ഗിഗ്ഗിയ ജനിച്ചത്.
ഉറൂഗ്വായുടെയും ഇറ്റലിയുടെയും ദേശീയ ടീമുകളിൽ കളിച്ചിട്ടുള്ള ഗിഗ്ഗിയ 1926ൽ ഉറൂഗ്വൻ ക്ലബ്ബായ സി എ പെനാറോളിലൂടെ(ക്ലബ്ബ് അത്ലറ്റിക്കോ പെനറോൾ)യാണ്  പ്രൊഫഷണൽ ഫൂട്ബോളറാകുന്നത്.
ഉറൂഗ്വായിലെ ഡാനുബിയോ ക്ലബ്ബിനുവേണ്ടിയും അദ്ദേഹം കളിച്ചിട്ടുണ്ട്.
കൂടാതെ ഇറ്റാലിയൻ ക്ലബ്ബുകളായ എ എസ് റോമ, എ.സി മിലാൻ എന്നിവയിലും ഗിഗ്ഗിയ കളിച്ചിട്ടുണ്ട്.
അന്താരാഷ്ട്ര മത്സരങ്ങളിൽ ഉറൂഗ്വേയ്ക്കായി നാലു ഗോളുകളും ഇറ്റലിക്കായി ഒരു ഗോളും നേടി.
1980ൽ ഗിഗ്ഗിയയായിരുന്നു പെനറോളിന്റെ മാനേജർ.
അവസാന നാളുകളിൽ ഉറൂഗ്വേയിലെ ലാസ് പെഡ്രാസിലെ വീട്ടിലായിരുന്നു  അദ്ദേഹം താമസിച്ചിരുന്നത്.
16 July 2015 ജൂലൈ 16ന് മൊണ്ടേവീഡിയോയിലെ ഒരു സ്വകാര്യ ഹോസ്പിറ്റലിൽ വച്ച് തന്റെ  88 വയസ്സിൽ അദ്ദേഹം അന്തരിച്ചു.
മരാക്കാനാദൂരന്തം
1950ലെ ലോകകപ്പ് ഫുട്ബോൾ ഫൈനലിൽ ബ്രസീലിനെതിരെ ഉറൂഗ്വായുടെ വിജയഗോൾ നേടിയതോടെയാണ് ഗിഗ്ഗിയ ലോകഫുട്ബോളിന്റെ നെറുകയിലെത്തിയത്.
1950 ജൂലൈ 16ന് ബ്രസീലിലെ റിയോ ഡി ജനീറോയിലുള്ള മരാക്കാനാ സ്റ്റേഡിയത്തിൽ വച്ചായിരുന്നു മത്സരം.
മറ്റ് ലോകകപ്പുമത്സരങ്ങളിൽ നിന്നു വ്യത്യസ്തമായി 1950ലെ ലോകകപ്പിൽ നോക്കൗട്ട് സ്റ്റേജിനു പകരം റൗണ്ട് - റോബിൻ ഫോർമാറ്റിലായിരുന്നു മത്സരം.
ഫൈനൽ മത്സരം ആരംഭിക്കുമ്പോൾ ബ്രസീലിനു നാലും ഉറൂഗ്വേയ്ക്ക് മൂന്നും പോയിന്റുണ്ട്.
ഫൈനൽ ജയിക്കാൻ ബ്രസീലിന് ഈ പോയിന്റ് നിലനിർത്തിയാൽ മാത്രം മതിയായിരുന്നു.
ഒരു സമനിലതന്നെ ധാരാളം.
എന്നാൽ മത്സരത്തിൽ ഉറൂഗ്വേ ഒന്നിനെതിരെ രണ്ടുഗോളുകൾക്ക് ബ്രസീലിനെ തോൽപ്പിച്ച് കപ്പിൽ മുത്തമിട്ടു.
രണ്ടുലക്ഷത്തോളം കാണികൾ സാക്ഷിനിൽക്കെ ഏറ്റ ഈ പരാജയം ബ്രസീൽ ഫുട്ബോൾ ചരിത്രത്തിലെ ഏറ്റവും വേദനാജനകമാോയ ഒന്നായിരുന്നു.
ലോകം അതിനെ മരാക്കാനാസോ എന്നു വിളിച്ചു; മരാക്കാനോ ദുരന്തം.
മത്സരത്തിന്റെ ആദ്യ പകുതി അവസാനിക്കാൻ രണ്ടു മിനുട്ടുമാത്രം ശേഷിക്കേ ഫ്രയാക്ക ബ്രസീലിനുവേണ്ടി ഗോൾ നേടി.
എന്നാൽ ആറുപത്തിയാറാം മിനുട്ടിൽ ജുവാൻ ആൽബെർട്ടോ ഷിയാഫിനോ ഉറൂഗ്വേയ്ക്കുവേണ്ടി സമനില പിടിച്ചു.
ഒടുവിൽ കളിതീരാൻ പതിനൊന്നു മിനുട്ട് ശേഷിക്കെയാണ് ബ്രസീലിനെ ‍ഞെട്ടിച്ചുകൊണ്ട് ഗിഗ്ഗിയോ വിജയഗോൾ നേടിയത്.
വിജയഗോൾ നേടിയ മുഹൂർത്തത്തെ അനുസ്മരിച്ചുകൊണ്ട് ഗിഗ്ഗയതന്നെ പിന്നീട് പറഞ്ഞിട്ടുണ്ട് "മൂന്നുപേർ മാത്രമേ ഇതുവരെ മരാക്കാനയെ നിശ്ശബ്ദമാക്കിയിട്ടുള്ളൂ; ഫ്രാങ്ക് സിനാത്രയും പോപ്പും , പിന്നെ ഞാനും" "
2009 ഡിസംബർ  29ന്, ബ്രസീലിനെതിരെ നേടിയ നിർണ്ണായക ഗോളിനെ പ്രകീർത്തിച്ചുകൊണ്ട്  ബ്രസീൽ ഗിഗ്ഗിയയെ ആദരിച്ചു.
അങ്ങനെ ഏതാണ്ട് അറുപതു വർഷങ്ങൾക്കുശേഷം ഗിഗ്ഗിയ വീണ്ടും മരാക്കാന സന്ദർശിച്ചു.
ഗിഗ്ഗിയയോടുള്ള ആദരസൂചകമായി അദ്ദേഹത്തിന്റെ കാലടിപ്പാട് സ്റ്റേഡിയത്തിൽ സ്ഥാപിച്ചു.
പെലെ , പോർച്ചുഗൽതാരം യുസേബിയ, ജർമ്മനിയുടെ ഫ്രാൻസ് ബെക്കൻബോവർ ഗിഗ്ഗിയ എന്നീ നാലുപേരുടെ കാലടിപ്പാടുകളാണ് മരാക്കാന സ്റ്റേഡിത്തിൽ പ്രതിഷ്ഠിച്ചിട്ടുള്ളത്.
2015 ജൂലൈ 16ന് അൽസിഡിസ് ഗിഗ്ഗിയ മരിക്കുമ്പോൾ അന്ന് മരാക്കാനാസോയുടെ 65ആം വാർഷികമായിരുന്നു എന്നത് കൗതുകകരമായ ഒരു യാദൃച്ഛികതയായി അവശേഷിക്കുന്നു.
അവലംബം പുറം കണ്ണികൾ അൽസിഡിസ് ഗിഗ്ഗിയ എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
FIFA Profile Archived 2015-07-21 at the Wayback Machine .
enciclopediadelcalcio.com webs.montevideo.com.uy futbol.com.uy
അൽസീബീയാഡേസ് ഇംഗ്ലീഷ് വിലാസം https://ml.wikipedia.org/wiki/Alcibiades
ബി.സി. അഞ്ചാം നൂറ്റാണ്ടിൽ ഏതൻസിലെ ഒരു പടത്തലവനായിരുന്നു അൽസീബീയാഡേസ്.
ഏതൻസിലെ ഒരു പ്രഭുകുടുംബത്തിൽ ബി.സി. 450ലാണ് ജനനം.
ആതൻസുമായി ശത്രുതയിലായിരുന്ന സ്പാർട്ടയ്ക്ക് എതിരെ സൈനിക നീക്കം നടത്തുന്നതിൽ മുഖ്യ പങ്ക് വഹിച്ചു.
ബി.സി. 442ൽ സൈനിക് ജനറലായി.
ഏതൻസിൽ ഹെർമിസ് ദേവന്റെ പ്രതിമകൾ നശിപ്പിച്ചു എന്ന കുറ്റം ചുമത്തി അദ്ദേഹത്തിനു വധശിക്ഷ വിധിക്കപ്പെട്ടു.
എന്നാൽ സ്പാർട്ടക്കരുടെ സഹായത്തോട് അവിടെ നിന്നും രക്ഷപെട്ട അദ്ദേഹം സ്പാർട്ടയുടെ സൈനിക ഉപദേഷ്ടാവായി വർത്തിച്ചു.
പ്രശസ്ത ചിന്തകൻ സോക്രട്ടീസിന്റെ സുഹൃത്തായിരുന്നു അൽസീബീയാഡേസ്.
ബി.സി. 405ൽ ഇദ്ദേഹം കൊലചെയ്യപ്പെട്ടു.
അൽസ്യൂ അമൊറോസോ ലിമാ ഇംഗ്ലീഷ് വിലാസം https://ml.wikipedia.org/wiki/Alceu_Amoroso_Lima
ബ്രസീലിയൻ ചിന്തകനും വിമർശകനുമായിരുന്നു അൽസ്യൂ അമൊറോസോ ലിമാ ( ഡിസംബർ 11, 1893 – ഓഗസ്റ്റ് 14, 1983).
1893-ൽ പെട്രോപൊലിസിൽ ജനിച്ചു .
1928 വരെ ട്രിസ്റ്റാവോ ഡി അതായഡ് എന്ന തൂലികാ നാമത്തിലാണ് ഇദ്ദേഹം രചനകൾ നടത്തിയിരുന്നത്.
ഇദ്ദേഹത്തിന്റെ കൃതികളിൽ ഏറിയ പങ്കും സാമൂഹികനീതി ഉറപ്പാക്കുക എന്ന ലക്ഷ്യം മുൻനിർത്തി എഴുതപ്പെട്ടിട്ടുള്ളവയാണ്.
1935-ൽ ബ്രസീലിയൻ അക്കാദമി ഒഫ് ലെറ്റേഴ്സിലേക്ക് ഇദ്ദേഹം തിരഞ്ഞെടുക്കപ്പെട്ടു.
80-ൽ അധികം ഗ്രന്ഥങ്ങൾ രചിച്ചിട്ടുള്ള അമൊറോസോ 1983-ൽ അന്തരിച്ചു.
പ്രധാനകൃതികൾ റവല്യൂഷൻ, റിയാക്ഷൻ ഓർ റിഫോം (1964) ഇൻ ഡിഫൻസ് ഒഫ് ത്രെറ്റൻഡ് ഹ്യൂമനിസം (1965) ദ് റിയാക്ഷണറി എക്സ്പീരിയൻസ് (1968) ദ് റൈറ്റ്സ് ഒഫ് മാൻ ആൻഡ് ദ് മാൻ വിത്തൗട്ട് റൈറ്റ്സ് (1974) ഇൻ സേർച്ച് ഒഫ് ഫ്രീഡം (1975).
പുറത്തേക്കുള്ള കണ്ണികൾ http://www.britannica.com/EBchecked/topic/21302/Alceu-Amoroso-Lima കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അമൊറോസോ ലിമാ, അൽസ്യൂ (1893 - 1983) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അൽവാന്ദ് പർവ്വതനിര ഇംഗ്ലീഷ് വിലാസം https://ml.wikipedia.org/wiki/Alvand
അൽവാന്ദ് പർവ്വതനിര ഹമദാൻ പ്രവിശ്യയിലെ ഹമദാൻ നഗരത്തിന് ഏകദേശം 10 കിലോമീറ്റർ (6.2 മൈൽ) തെക്കായി സ്ഥിതി ചെയ്യുന്ന പടിഞ്ഞാറൻ ഇറാനിലെ സാഗ്രോസ് പർവതനിരകളുടെ ഒരു ഉപനിരയാണ്.
അതിന്റെ കൊടുമുടിക്ക് 3,580 മീറ്റർ (11,750 അടി) ഉയരമുണ്ട്.
അൽവന്ദ് പർവതനിരകളുടെ പ്രധാന ഭാഗം കിഴക്ക് നിന്ന് പടിഞ്ഞാറ് വരെ ഏകദേശം 50 കിലോമീറ്റർ വരെ നീളുന്നതും അതേസമയം അവയുടെ വടക്ക് മുതൽ-തെക്ക് വരെയുള്ള പരമാവധി വീതി ഏകദേശം 30 കിലോമീറ്ററുമാണ്.
ജുറാസിക്ക് കാലഘട്ടത്തിൻറെ അന്ത്യത്തിലും ക്രിറ്റേഷ്യസ്‌ കാലഘട്ടത്തിൻറെ തുടക്കത്തിലും സാഗ്രോസ് പർവതന പ്രക്രിയയുടെ ഭാഗമായി രൂപപ്പെട്ട ഈ പർവതങ്ങൾ ചുറ്റുമുള്ള സമതലങ്ങളിൽ നിന്ന് കുത്തനെ ഉയരുകയും നിരവധി ആഴത്തിലുള്ള താഴ്വരകൾ സൃഷ്ടിക്കുകയും ചെയ്യുന്നു.
പർവതങ്ങൾ കൂടുതലും ഗ്രാനൈറ്റ്, ഡയോറൈറ്റ് സ്വഭാവമുള്ളതും ആന്തരാഗ്നേയ ശിലകളുമാണ് .
ഒരിക്കൽ ഓക്ക് വനനിരകളാൽ മൂടപ്പെട്ടിരുന്ന ഈ പ്രദേശത്തെ വനങ്ങൾ ചരിത്രപരമായ കാലങ്ങളിലെ വ്യാപകമായ വനനശീകരണം കാരണം ഒരു ചെറിയ പ്രദേശത്തായി, പ്രത്യേകിച്ച് താഴ്വരകളിൽ  മാത്രമായി പരിമിതപ്പെട്ടിരിക്കുന്നു.
ഇന്ന്, ഉയർന്ന വിതാനങ്ങളിൽ പുല്ലിന്റെ വിരളമായ ആവരണം ഉണ്ട്, അതേസമയം പുല്ലുകൾ നീരുറവകൾക്കും അരുവികൾക്കും ചുറ്റും കൂടുതൽ സമൃദ്ധമായി വളരുന്നു.
അൽവാന്ദ് താഴ്‌വരകളിൽ സാധാരണയായി വളരുന്ന ഒരു പ്രധാന സസ്യമായ ഗവാർ അല്ലെങ്കിൽ ഗോട്ട്സ് തോൺ, ഔഷധക്കൂട്ടുകളിലും വ്യവസായികമായും ഉപയോഗിക്കുന്ന ട്രാഗകാന്ത് എന്നറിയപ്പെടുന്ന ഒരുതരം പശ  ഉത്പാദിപ്പിക്കുന്നു.
പർവതങ്ങളിൽ ജനവാസ കേന്ദ്രങ്ങളൊന്നുംതന്നെ നിലവിലില്ലെങ്കിലും, താഴ്വരകളും ചുറ്റുമുള്ള സമതലങ്ങളും നിരവധി പട്ടണങ്ങളേയും ഗ്രാമങ്ങളേയും ഉൾക്കൊള്ളുന്നു.
ഹമദാൻ, മലയർ, തുയ്‌സെർകാൻ എന്നിവയുൾപ്പെടെ നിരവധി പ്രധാന നഗരങ്ങൾ അൽവാന്ദ് പർവതനിരകളുടെ അടിവാരത്തിലാണ് സ്ഥിതിചെയ്യുന്നത്.
ഗോതമ്പ് കൃഷിയും കന്നുകാലികളുടെ പ്രജനനവും (ആടുകൾ,  കന്നുകാലികൾ) എന്നിവ ഉൾപ്പെടുന്ന ഉയർന്ന ഉൽപ്പാദനക്ഷമതയുള്ള ഒരു കാർഷിക അടിത്തറയാണ് ഈ വാസസ്ഥലങ്ങളെ പിന്തുണയ്ക്കുന്നത്.
ഈ കാർഷിക സമൃദ്ധി ലഭിക്കുന്നത് അനുകൂലമായ സാഹചര്യങ്ങൾ ഉയർന്ന പ്രദേശങ്ങളിലെ കാലാവസ്ഥയും അൽവാന്ദ് പർവതങ്ങളിൽ നിന്ന് ഒഴുകിയെത്തുന്ന ജലസമൃധിയുമാണ്.
അക്കീമെനിഡ് കാലഘട്ടത്തിലെ രണ്ട് ത്രിഭാഷാ ലിഖിതങ്ങൾ അവശേഷിപ്പിച്ച ഗഞ്ച് നാമെഹ് എന്ന ചരിത്രപരമായ സ്ഥലം ഹമദാനിൽ നിന്ന് ഏകദേശം 10 കിലോമീറ്റർ തെക്ക് ഭാഗത്ത്, അൽവാന്ദ് പർവതങ്ങളുടെ താഴ്വാരത്തിലാണ് സ്ഥിതി ചെയ്യുന്നത്.
തുർക്കിഷ് , കുർദിഷ് , പേർഷ്യൻ , ലൂറി ഭാഷകൾക്കിടയിലുള്ള ഒരു ഭാഷാ അതിർത്തിയും അൽവാന്ദ് ശ്രേണി രൂപപ്പെടുത്തുന്നു.
ഹൈഡ്രോളജി
ഹമദാൻ പ്രവിശ്യയിലെ പ്രധാന നീർത്തടത്തെ സൃഷ്ടിക്കുന്ന അൽവാന്ദ് പർവതനിരകളിലെ മഞ്ഞുരുകലിലൂടെ പ്രവിശ്യയിലെ ഒട്ടുമിക്ക നദികളും ഉത്ഭവിക്കുകയും പിന്നീട് വടക്ക് അല്ലെങ്കിൽ തെക്ക് ദിശികളിലേയ്ക്ക് തിരിഞ്ഞ് ഒഴുകുകുകയും ചെയ്യുന്നു.
സാധാരണയായി, പർവതത്തിന്റെ വടക്കുഭാഗത്തുള്ള നദികൾ മിക്കവാറും കാലാനുസൃതവും തെക്ക് ഭാഗത്തുള്ളവ വർഷം മുഴുവനും നിറഞ്ഞ് കവിഞ്ഞ് ഒഴുകുന്നതുമാണ്.
അൽവാന്ദ് പർവതത്തിന്റെ വടക്കുഭാഗത്തുള്ള പ്രധാന നദികൾ തൽവാർ, ഖ്വുറിചായ് (മറ്റൊരു പേര്, സിയാരുദ്) എന്നിവയാണ്.
തൽവാർ നദി വടക്ക് പടിഞ്ഞാറ് ഭാഗത്തുള്ള കുഹ്-ഇ സഫീദിൽ നിന്ന് ആരംഭിച്ച് ഒടുവിൽ കാസ്പിയൻ കടലിലേക്ക് ഒഴുകുന്ന ഇറാനിലെ ഏറ്റവും നീളം കൂടിയ നദിയായ സെഫിദ്റഡിൽ ചേരുന്നു.
അതേസമയം, ഹമദാനിനും മലയെറിനും ഇടയിലുള്ള ഉയർന്ന പ്രദേശങ്ങളിൽ നിന്നാണ് ഖ്വുറിചായ് നദി ആരംഭിക്കുന്നത്.
ഇത് വടക്കൻ അൽവാന്ദ് മലമ്പ്രദേശങ്ങളിലൂടെ കടന്നുപോയി ഒടുവിൽ ഖോം തടാകത്തിലേക്ക് പതിക്കുന്നു.
തെക്ക് ഭാഗത്തുള്ള പ്രധാന നദികൾ ഗമാസിയാബും ഖ്വെൽഖെൽറഡുമാണ് (ഗമാസിയാബ് നദിയുടെ ഒരു കൈവഴി).
കർഖേഹ് നദിയുടെ ഉപരിഭാഗത്തിൻറെ മറ്റൊരു പേരാണ് ഗാമാസിയാബ്.
സരബ്-ഇ ഗമാസിയാബ് എന്നറിയപ്പെടുന്ന ഇതിന്റെ ഉറിവിടം നഹാവന്ദിന്റെ തെക്കുകിഴക്കായാണ് സ്ഥിതി ചെയ്യുന്നത്.
നദി പിന്നീട് നഹാവന്ദ് സമതലം കടന്ന് മലയെർ നദിയിലും ഖ്വെൽഖ്വെൽറുഡിലും ചേരുന്നു.
മറ്റൊരു നദീതടവ്യവസ്ഥയായ അബ്ഷിനേഹ് റൂഡിൻറെ ഉറവിടം അൽവന്ദിന്റെ കിഴക്കൻ ചരിവുകളിൽ നിന്നാണ്.
ഇത് വടക്കോട്ട് ഖ്വോമിലെ കാവിറിലേക്ക് ഒഴുകുന്നുവെങ്കിലും പക്ഷേ ജലസേചനത്തിനായി ധാരാളം ജലം ഉപയോഗിക്കുന്നതിനാൽ, യഥാർത്ഥത്തിൽ വളരെ ആർദ്രമായ ഒരു ശൈത്യകാലത്തിന് ശേഷം മാത്രമേ കാവിറിൽ എത്തിച്ചേരുകയുള്ളൂ.
മാർച്ച്, ഏപ്രിൽ മാസങ്ങളിൽ ഇത് അതിന്റെ ഏറ്റവും ഉയർന്ന ഒഴുക്കിൽ എത്തുകയും വേനൽക്കാലത്ത് ഏതാണ്ട് പൂർണ്ണമായും വരണ്ടുപോകുകയും ചെയ്യുന്നു.
ചിത്രശാല Alvand Summit, Summer 2006 Kalagh lane (crow's nest) The summit winter Alvand Summit, Hamedan , Iran Summit അവലംബം 1 2 3 ↑
അൽഹംബ്ര, കാലിഫോർണിയ
അൽഹംബ്ര ( /ælˈhæmbrə/ or /ɑːlˈhɑːmbrə/ ), ലോസ് ഏഞ്ചൽസ് നഗര കേന്ദ്രത്തിൽ നിന്ന് എട്ടുമൈൽ അകലെയുള്ള ലോസ് ഏഞ്ചൽസ് കൗണ്ടി യിലെ പടിഞ്ഞാറൻ സാൻ ഗബ്രിയേൽ താഴ്വര യിൽ സ്ഥിതിചെയ്യുന്ന ഒരു നഗരമാണ് .1903 ജൂലായ് 11 നാണ് ഇത് സംയോജിപ്പിക്കപ്പെട്ടത്.
2010 ലെ സെൻസസ് പ്രകാരമുള്ള ഈ നഗരത്തിലെ ജനസംഖ്യ 83,089 ആയിരുന്നു.
നഗരത്തിൻറെ വടക്കുപടിഞ്ഞാറു ഭാഗത്തായി തെക്കൻ പസദീന നഗരവും, വടക്ക് സാൻ മറൈനോ, കിഴക്ക് സാൻ ഗബ്രിയേൽ , തെക്ക് മോണ്ടിറെയ് പാർക്ക് , പടിഞ്ഞാറ്  ലോസ് ഏഞ്ചൽസ് ജില്ലകളായ മോണ്ടെറി ഹിൽസ് , എൽ സെരിനോ തുടങ്ങിയവയാണ് അതിർത്തികൾ.
അമേരിക്കൻ ഐക്യനാടുകളുടെ സെൻസസ് ബ്യൂറോയുടെ കണക്കുകളനുസരിച്ച് ഈ നഗരത്തിൻറെ ആകെ വിസ്തൃതി, 7.6 square miles (20 km 2 ) ആണ്.
ഇതിൽ 99 ശതമാനവും കരഭൂമിയാണ്.
അച്ചഡ ഫർണ
കേപ് വെർഡെയിലെ ഫോഗോ ദ്വീപിന്റെ തെക്ക് ഭാഗത്തുള്ള ഒരു വാസസ്ഥലമാണ് അച്ചഡ ഫർണ .
ഇത് സ്ഥിതിചെയ്യുന്നത് ദ്വീപ് തലസ്ഥാനമായ സാവോ ഫിലിപ്പിന്  15 കിലോമീറ്റർ കിഴക്കായിട്ടാണ്.
അതിന്റെ ഉയരം ഏകദേശം 870 മീറ്ററാണ്2010 ലെ സെൻസസ് പ്രകാരം ജനസംഖ്യ 495 ആയിരുന്നു.
അടുത്തുള്ള സ്ഥലങ്ങളിൽ വടക്ക് കാബീന ഫണ്ടാവോ, കിഴക്ക് ഫിഗ്യൂറ പാവാവോ, തെക്ക് ഫോണ്ടെ അലിക്സോ, പടിഞ്ഞാറ് മോണ്ടെ ലാർഗോ എന്നിവ ഉൾപ്പെടുന്നു .
ദ്വീപിന്റെ താഴ്ന്ന പ്രദേശങ്ങളേക്കാൾ തണുപ്പാണ് ഇതിന്റെ കാലാവസ്ഥ.
ശരാശരി താപനില 18.5 °C (65.3 °F) .
ശരാശരി മഴ 366 മില്ലിമീറ്ററാണ്, ഏറ്റവും ഉയർന്നത് 149 ആണ് മാർച്ച് മുതൽ മെയ് വരെ ഒരു മഴ പോലും ഇല്ലാതെ സെപ്റ്റംബറിൽ മില്ലിമീറ്ററും ഏറ്റവും താഴ്ന്നതുമാണ്.
Achada Furna, 874 metres ASL പ്രദേശത്തെ ശരാശരി കാലാവസ്ഥ പട്ടിക മാസം ജനു.
ശരാശരി കൂടിയ °F ശരാശരി താഴ്ന്ന °F Average high °C Average low °C Source: Climate-Data.
ORG {{{accessdate}}} ഇതും കാണുക കേപ് വെർഡെയിലെ ഗ്രാമങ്ങളുടെയും വാസസ്ഥലങ്ങളുടെയും പട്ടിക പരാമർശങ്ങൾ
അച്ചാമ്മ മത്തായി
ഇന്ത്യയിലെ പ്രശസ്തയായ സാമൂഹിക പ്രവർത്തകയും സ്ത്രീവിമോചനപ്രവർത്തകയുമാണ് അച്ചാമ്മ മത്തായി ഇംഗ്ലീഷ്: ' Achamma Mathai ഇന്ത്യയുടെ ആദ്യത്തെ റയിൽവേ മന്ത്രിയും മുൻ ധനകാര്യമന്ത്രിയുമായിരുന്ന ഡോ. ജോൺ മത്തായി ആണ് ഭർത്താവ്.
അദ്ദേഹത്തിന്റെ സ്മരണാർത്ഥം സ്ഥാപിച്ച,  ധനതത്വശാസ്ത്രത്തിലേയും മാനേജ്മെന്റിലേയും മികവിന്റെ കേന്ദ്രമായ ഡോ.ജോൺ മത്തായി സ്മാരകസെന്ററിന്റെ  സഹസ്ഥാപകയാണ് അച്ചാമ്മ.
ഡൽഹി കേന്ദ്രീകരിച്ച് കുട്ടികളുടെ വിദ്യാഭ്യാസം മെച്ചപ്പെടുത്താനുള്ള നിരവധി ശ്രമങ്ങൾ നടത്തി.
വൈ.ഡബ്ല്യു,.
സി.എ .
യുടെ ദേശീയ അദ്ധ്യക്ഷനായിരുന്നിടുണ്ട്.
ഇന്ത്യാവിഭജനത്തിനോടു ചേർന്നുണ്ടായ പ്രക്ഷോഭങ്ങൾ സൃഷ്ടിച്ച അനാഥരേയും ഇരകളേയും പുനരധിവസിപ്പിക്കാനും സംരക്ഷിക്കാനും സുചേത കൃപലാനിയുമായി ചേർന്ന്  നിരവധി പ്രവർത്തനങ്ങൾ നടത്തി.
1955 ൽ ഗ്രന്ഥശാലകളുടെ ഉപദേശക സമിതിയിൽ അംഗമായിരുന്നു.
60 കളുടെ ആദ്യത്തിൽ കേന്ദ്ര സാമൂഹിക വികസന ബോർഡിന്റെ അദ്ധ്യക്ഷയായും  ജോലി ചെയ്തിട്ടുണ്ട്.
1954 ൽ രാജ്യം പദ്മശ്രീ നൽകി ആദരിച്ചു.
പദ്മശ്രീ പുരസ്കാരം നേടുന്ന ആദ്യത്തെയാൾക്കാരിൽ ഒരാളായിരുന്നു അച്ചാമ്മ.
സാമൂഹികമായി അവശത അനുഭവിക്കുന്നവരെ പറ്റി നിരവധി ലേഖനങ്ങൾ ഏഴുതിയിട്ടുണ്ട്.
അച്ചാരം അമ്മിണി ഓശാരം ഓമന
ശാരംഗപാണി കഥ, തിർക്കഥ, സംഭാഷണം എഴുതി ബോബൻ കുഞ്ചാക്കോനിർമ്മിച്ച് അടൂർ ഭാസി സംവിധാനം ചെയ്ത് 1977ൽ പുറത്തിറങ്ങിയ മലയാളചലച്ചിത്രമാണ് അച്ചാരം അമ്മിണി ഓശാരം ഓമന .
അക്കാലത്തെ മലയാളത്തിലെ പ്രമുഖ നടന്മരെല്ലാം അഭിനയിച്ച ഈ ചിത്രത്തിലെ ഗാനങ്ങൾ പി ഭാസ്കരന്റെ വരികൾക്ക് ജി. ദേവരാജൻ സംഗീതം പകർന്നവ ആണ് മലയാളത്തിലെ പ്രമുഖ നടൻ ആദ്യമായി അഭിനയിച്ച ചലച്ചിത്രമാണ് ഇത് താരനിര ക്ര.
താരം വേഷം 1 പ്രേം നസീർ പാക്കരൻ 2 ഷീല ഓമന/അമ്മിണി 3 ഉമ്മർ ശിവൻപിള്ള മുതലാളി 4 കവിയൂർ പൊന്നമ്മ ദാക്ഷായണി 5 സുകുമാരി പത്മാവതി 6 ജയൻ സുധാകരൻ 7 ശ്രീലത നമ്പൂതിരി ഭവാനി 8 ഉണ്ണിമേരി ഊർമിള 9 ആലുമ്മൂടൻ ഗോപാലപ്പിള്ള 10 അടൂർ ഭാസി കിട്ടുപ്പിള്ള 11 അടൂർ പങ്കജം കപ്പലണ്ടിക്കല്യാണി 12 മീന പാറുവമ്മ 13 എസ്.പി. പിള്ള വച്ചർ പൗലോസ് 14 ജനാർദ്ദനൻ രവികുമാർ 15 മാസ്റ്റർ രഘു രഘു 16 ടി.പി. മാധവൻ പങ്കജാക്ഷൻ
ശിവൻപിള്ള മുതലാളിയുടെ ( ഉമ്മർ ) ധൂർത്ത് കാരണം കുടുംബം ഇന്ന് ദാരിദ്ര്യത്തിലാണ് മകൾ അമ്മിണി ( ഷീല ) ട്രാഫിക് പോലീസ് ആയി ജോലിചെയ്യുന്നു.
അച്ഛനത് കുറവാണെങ്കിലും അവൾ കൂസുന്നില്ല.
അവളെക്കണ്ട് ഇഷ്ടപ്പെട്ട് മെഡിക്കൽ റപ്പ് സുധാകരൻ( ജയൻ ) അച്ഛനെ കാണുന്നു.
സമ്പന്നയായ പാറുവമ്മ( ജയൻ ) സമ്പന്നയും എന്നാൽ അഹങ്കാരിയും ആണ് ആദ്യ ഭർത്താവിന്റെ സ്വത്താണവർക്കുള്ളത്.
സ്വത്തിന്റെ യത്ഥാർത്ഥ ഉടമയായ ആദ്യഭർത്താവിന്റെ പുത്രൻ പാക്കരനെ ( പ്രേം നസീർ ) ഭൃത്യനെപോലെ കണക്കാക്കുന്നു.
അവരുടെ ഇപ്പോഴത്തെ ഭർത്താവായ ഗോപാലപ്പിള്ളക്കും( ആലുമ്മൂടൻ ) കുടുംബത്തിൽ സ്ഥാനമൊന്നുമില്ല.
ഇവർക്ക് മൂന്ന് മക്കൾ സുധാകരൻ ( ജയൻ ), രവികുമാർ( ജനാർദ്ദനൻ ), ഊർമ്മിള( ഉണ്ണിമേരി ).
അമ്മയുടെ ഈ അഹങ്കാരം സുധാകരന് ഇഷ്ടമല്ല.
മറ്റ് രണ്ട് മക്കളും താന്തോന്നികളാണ്.
സാധുവായ ദാക്ഷായണിയമ്മക്ക്  ( കവിയൂർ പൊന്നമ്മ ) ഒരു മകൾ ഓമന ( ഷീല ) മാത്രമേയുള്ളു.
അവളുടെ സുഹൃത്ത് ഭവാനി ( ശ്രീലത നമ്പൂതിരി ) യോടൊത്ത് അവളെ കണ്ട് കിട്ടുപ്പിള്ള ( അടൂർ ഭാസി ) യും പൗലോസും ( എസ്.പി. പിള്ള )തടിലേലത്തിനായി ആ നാട്ടിലെത്തിയ ശിവൻപിള്ള മുതലാളിയോട് പ്രശ്നം പറയുന്നു.
(ഓമനയും അമ്മിണിയും ഒരുപോലാണ്) മുതലാളിയുടെ ചെറുപ്പത്തിലെ ചെയ്തി അറിയാതിരിക്കാൻ വിഡ്ഢിയായ പാക്കരനെകൊണ്ട് അവളെ വിവാഹം ചെയ്യീക്കുന്നു.
പാറുവമ്മ അവരെ ദ്രോഹിക്കുന്നു.
രവികുമാറും അവളെ വശത്താക്കാൻ ശ്രമിക്കുന്നു.
ഇതിനിടയിൽ അമ്മിണിയും അമ്മ പത്മാവതിയും ആ നാട്ടിലെത്തുന്നു.
ദാക്ഷായണി അവളെകണ്ട് തെറ്റിദ്ധരിച്ചു.
ശിവൻപിള്ള മുതളാളിയുടെ മകളാണെന്നറിഞ്ഞപ്പോൽ കഥ മുഴുവൻ പറയുന്നു.
മകൾക്ക് ഭർത്താവിന്റെ വീട്ടിൽ നേരിടുന്ന പ്രശ്നങ്ങൾ കേട്ട് അമ്മീണീ  ഓമനയെന്നപേരിൽ അവിടെ യെത്തി അവിടം ശുദ്ധീകരിക്കുന്നു.
പാക്കരനെയും ഗോപാലപ്പിള്ളയേയും ശക്തരാക്കുന്നു.
ശിവൻപിള്ളയെക്കൊണ്ട് മകളെ സ്വീകരിപ്പിക്കുന്നു.
പാട്ടരങ്ങ് വരികൾ: പി. ഭാസ്കരൻ ഈണം: ജി. ദേവരാജൻ നമ്പർ.
പാട്ട് പാട്ടുകാർ 1 ആറാട്ട് കടവിൽ കെ.ജെ. യേശുദാസ് , പി. മാധുരി 2 ചക്കിക്കൊത്തൊരു ചങ്കരൻ പി. ജയചന്ദ്രൻ , പി. മാധുരി 3 കാലമാകിയ പടക്കുതിര കെ.ജെ. യേശുദാസ് , 4 കുന്നിക്കുരുവിന്റെ കണ്ണെഴുതി പി. സുശീല ,
അവലംബം പുറത്തേക്കുള്ള കണ്ണികൾ അച്ചാരം അമ്മിണി ഓശാരം ഓമന ഇന്റർനെറ്റ് മൂവി ഡാറ്റാബേസിൽ ചിത്രം കാണുക
അച്ചാരം അമ്മിണി ഓശാരം ഓമന 1977
അച്ചാരം ഇംഗ്ലീഷ് വിലാസം https://ml.wikipedia.org/wiki/Earnest_payment
രണ്ടു കക്ഷികൾ തമ്മിൽ കരാർ ഉണ്ടാക്കുമ്പോൾ അതു നിറവേറ്റുമെന്ന ഉറപ്പിന് ഉപോദ്ബലകമായി ഒരു കക്ഷി മറ്റേ കക്ഷിക്കു മുൻകൂറായി കൊടുക്കുന്ന പണമാണ് അച്ചാരം .
അതായത്, ഒരു കരാറിന് നിയമസാധുത വരുത്തുകയും ഒരു കക്ഷി അതു നിറവേറ്റിയില്ലെങ്കിൽ ആ വീഴ്ച മൂലം ഉണ്ടാകുന്ന നഷ്ടത്തിന് അയാൾ ഉത്തരവാദിയായിരിക്കുമെന്ന് ഉറപ്പുകൊടുക്കുകയും ചെയ്യുന്ന ഒരു പണക്കൈമാറ്റം ആണിത്.
ഇടപാടുകൾ കരാറ് അനുസരിച്ച് നടക്കാതെവരുന്ന സന്ദർഭങ്ങളിൽ അച്ചാരം തന്നെ നഷ്ടപരിഹാരമായി മാറുന്നു.
മറ്റു ചിലതിൽ അച്ചാരത്തിനു പുറമേ നഷ്ടപരിഹാരവും കൊടുക്കേണ്ടിവരും.
അപ്പോഴെല്ലാം അച്ചാരം നഷ്ടപരിഹാരമായിട്ടല്ല, കരാറിലെ ഉത്തരവാദിത്തത്തിന്റെ ഒരു പ്രതീകം മാത്രമായിട്ടാണ് നിലകൊള്ളുന്നത്.
അച്ചാരം എന്ന വാക്കിന്റെ ഉദ്ഭവത്തെപ്പറ്റി അഭിപ്രായ വ്യത്യാസമുണ്ട്.
സത്യംകാരം എന്ന സംസ്കൃതപദത്തിൽനിന്ന് ഇതിനെ വ്യുത്പാദിപ്പിക്കുവാൻ ചിലർ ശ്രമിച്ചുകാണുന്നു.
എന്നാൽ മലയാളത്തിൽ അച്ചു, വാരം എന്ന രണ്ടു വാക്കുകളിൽനിന്ന് ഈ ശബ്ദത്തെ നിഷ്പാദിപ്പിക്കാൻ കഴിയും.
('അച്ച്' - നാണ്യം; 'വാരം' - വരവ്) ഇവിടെ മുൻകൂറായി വന്ന ധപണം പറ്റിയ (earnest money) എന്ന അർഥം സിദ്ധിക്കുന്നു.
വിവാഹനിശ്ചയം എന്ന അർഥത്തിൽ അച്ചാരക്കല്യാണം എന്ന പ്രയോഗം ചില പ്രദേശങ്ങളിൽ പ്രചാരത്തിലിരിക്കുന്നു.
വിവാഹം നടപ്പിൽ വരുത്തും എന്ന ഒരു വാഗ്ദാനം ഒരടിയന്തിരമായി രൂപം കൊള്ളുമ്പോഴാണ് ഈ സംജ്ഞ പ്രയോഗിക്കുന്നത്.
ഗുണ്ടർട്ടിന്റെ മലയാളം നിഘണ്ടുവിൽ, മകളെ രാജാവിനു അച്ചാരം വച്ചു എന്ന പ്രയോഗം ഒരു പഴയ പുസ്തകത്തിൽ (ടിപ്പുകഥ) നിന്ന് ഉദ്ധരിച്ചിട്ട്, അച്ചാരം വച്ചു എന്നതിന് വിവാഹവാഗ്ദാനം ചെയ്തു എന്ന് അർഥം പറഞ്ഞിരിക്കുന്നു.
പുറംകണ്ണികൾ Make an Offer, Sign a Contract, Pay Earnest Money What Is Earnest Money?
EARNEST MONEY Earnest Money Deposits Archived 2010-12-03 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അച്ചാരം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അച്ചപ്പം
ഒരു പ്രത്യേകതരം അച്ചുപയോഗിച്ച് ഉണ്ടാക്കുന്ന പലഹാരം ആണു അച്ചപ്പം .
സുറിയാനി ക്രിസ്ത്യാനികളുടെ ഇടയിൽ ഇതിന് കൂടുതൽ പ്രചാരമുണ്ട്.
കല്യാണത്തിനും 'അടുക്കളകാണലി'നും ഉണ്ടാക്കുന്ന പലഹാരങ്ങളിൽ അച്ചപ്പത്തിന് പ്രാധാന്യമുണ്ട്.
ഈ പലഹാരം മധ്യപൌരസ്ത്യദേശത്തുനിന്നും വന്നുചേർന്നതാണെന്നു കരുതപ്പെടുന്നു.
പാകം ചെയ്യുന്ന വിധം അച്ചപ്പം ഉണ്ടാക്കുന്നതിന് ഉപയോഗിക്കുന്ന അച്ചിന്റെ രേഖാചിത്രം
ഇടങ്ങഴി അരിപ്പൊടി.
2 നാഴി  മൈദാ യും 9 കോഴിമുട്ട നന്നായി അടിച്ചുപതപ്പിച്ചതിനുശേഷം തേങ്ങാപ്പാലുമായി യോജിപ്പിച്ച് കുഴമ്പുപാകമാക്കി അതിൽ അല്പം ജീരകവും എള്ളും വിതറി ഇളക്കണം.
പഞ്ചസാര വേണമെങ്കിൽ ചേർക്കാം.
തിളച്ച വെളിച്ചെണ്ണയിൽ മുക്കി ചൂടാക്കിയ അച്ച് മാവിൽ മുക്കാൽ ഭാഗം വരെ മുങ്ങത്തക്കവണ്ണം താഴ്ത്തി മാവുപിടിപ്പിച്ചശേഷം തിളച്ച വെളിച്ചെണ്ണയിൽ താഴ്ത്തിപിടിക്കണം.
അല്പം കഴിയുമ്പോൾ അച്ചിൽ പിടിച്ചിരിക്കുന്ന മാവ് താനേ അച്ചിൽ നിന്നും വേർപെട്ട് വെളിച്ചെണ്ണയിൽ വീഴും.
അത് പാകത്തിനു മൂക്കുമ്പോൾ കോരിയെടുത്തുവച്ച്  എണ്ണ വാർത്തു കളയുക.
ജലാംശം കടക്കാത്ത പാത്രത്തിലാക്കി സൂക്ഷിച്ചാൽ ഇത് രണ്ടു മാസംവരെ കേടുകൂടാതെയിരിക്കും.
പഞ്ചസാരയോ ശർക്കരയോ പാവു കാച്ചി, വിളയിച്ചും ഇത് ഉപയോഗിക്കാറുണ്ട്.
ചിത്രസഞ്ചയം അച്ചപ്പം അച്ചപ്പം അവലംബം Achappam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അച്ചപ്പം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അച്ചാർ ഇംഗ്ലീഷ് വിലാസം https://ml.wikipedia.org/wiki/Indian_pickle മാങ്ങാ അച്ചാർ
ഉപ്പിലിട്ടത് , ഉപദംശം അവലേഹം എന്നീ  അപരനാമങ്ങളുള്ള അച്ചാർ ഉപ്പ് ചേർത്ത് സൂക്ഷിച്ച ഭക്ഷ്യസാധനമാണ്.
ഇന്ത്യയിൽ അവ പലതരത്തിലുള്ള  വ്യഞ്ജനങ്ങൾ ചേർത്താണ് ഉണ്ടാക്കുന്നത്.
ദക്ഷിണ ഭാരതത്തിൽ അച്ചാർ തൊട്ടുക്കൂട്ടാനുള്ള കറിയാണിത്.
പച്ചക്കറികൾ,  മാങ്ങ, നാരങ്ങ, നെല്ലിക്ക,ചാമ്പക്ക, അമ്പഴങ്ങ, മുളക്, ജാതിക്ക എന്നിവ  അരിഞ്ഞ് ഉപ്പിട്ട് സൂക്ഷിക്കുന്നു.
ഇത് ഇന്ത്യപോലുള്ള രാജ്യങ്ങളിൽ പിന്തുടരുന്ന രീതിയാണ്.
കക്കിരിക്ക, കാരറ്റ്, ബീറ്റ്റൂട്ട്, പച്ചമുളക് എന്നിവയാണ് പൊതുവേ ഉപയോഗിക്കുന്നത്.
അമ്ളം, ഉപ്പ് എന്നിവയുടെ പ്രവർത്തനം അപകടകാരികളായ ബാക്റ്റീരിയ പോലുള്ള  സൂക്ഷ്മജീവികളുടെ വളർച്ചയെ തടയുന്നു.
ഉപ്പ് ഇത്തരം ജീവികളുടെ വളർച്ചയെ തടയുക മാത്രമല്ല അമ്ളജനക ബാക്റ്റീരിയകളുടെ വളർച്ചയെ സഹായിക്കുകയും ചെയ്യുന്നു.
അതുകൊണ്ടാണ് പദാർത്ഥങ്ങൾ കേടുകൂടാതെ വളരെക്കാലം സൂക്ഷിക്കുവാൻ കഴിയുന്നത്.
സ്വതേ അമ്ലമുള്ള നാരങ്ങ, മാങ്ങപൊലുള്ളവ ഉപ്പ് ചേർത്ത് സൂക്ഷിക്കുമ്പോൾ അമ്ലം കുറഞ്ഞ പച്ചക്കറികൾ മീൻ, ഇറച്ചി എന്നിവയിൽ അമ്ലമായി വിനാഗിരി , ഉപയോഗിക്കുന്നു.
വെളുത്തുള്ളി , ചെമ്മീൻ , മീന്, ഇറച്ചി, എന്നിവയും അച്ചാർ രൂപത്തില് വളരെക്കാലം കേടുകൂടാതെ സൂക്ഷിക്കാനാകും.
മധുരമുള്ള ചില ഫലവർഗ്ഗങ്ങളും( ഉദാ: പൈനാപ്പിള്, ഈന്തപ്പഴം)  അച്ചാറിട്ടു വയ്ക്കാറുണ്ട്.
കേരളീയ സദ്യയിലെ ഒഴിച്ചുകൂടാനാകാത്ത വിഭവമാണ്‌ അച്ചാർ.
ഊണിന് വൈവിധ്യവും സ്വാദും നല്കുന്നതിനും ആഹാരം പെട്ടെന്ന് ദഹിക്കുന്നതിനും അച്ചാറുകൾ സഹായിക്കുന്നു.
അച്ചാറാക്കിയ ഭക്ഷ്യവസ്തുക്കളുടെ പോഷകഗുണം താരതമ്യേന കുറഞ്ഞിരിക്കും.
വെള്ളത്തിൽ ലയിക്കുന്നതും ചൂടുതട്ടിയാൽ നശിച്ചുപോകുന്നതുമായ ജീവകങ്ങളും ലവണങ്ങളും നഷ്ടപ്പെടുന്നതാണ് ഇതിനുകാരണം.
പേർഷ്യൻ ഭാഷയിലെ അചാർ എന്ന പദത്തിൽ നിന്നാണ് അച്ചാർ എന്ന വാക്ക് ഉദ്ഭവിച്ചത് എന്ന് ചില ഭാഷാ ശാസ്ത്ര വിദഗ്ദ്ധർ അവകാശപ്പെടുന്നു.
പേർഷ്യക്കാരാണ് അച്ചാർ ഉണ്ടാക്കാനാരംഭിച്ചത് എന്ന് കരുതുന്നു.
മരുഭൂമിയിൽ പച്ചക്കറിയും മറ്റും കിട്ടാത്തതിനാൽ അച്ചാറിട്ട് സൂക്ഷിക്കുന്ന രീതി അവർ അവലംബിച്ചിരുന്നിരിക്കാം.
മാങ്ങാ അച്ചാർ കഞ്ഞിയൂം അച്ചാറും
അരിഞ്ഞ മാങ്ങ,കടുക്, ഉപ്പ്, ചുവന്ന മുളക്, നല്ലെണ്ണ എന്നിവയാണ്‌ മാങ്ങാ അച്ചാറിന്റെ ഘടകങ്ങള്.
ഇടത്തരം മൂപ്പുള്ള മാങ്ങയും മറ്റു സാധനങ്ങളും ചേർത്ത്  ഇളക്കിയ ശേഷമൊരു ചെറിയ ഭരണിയിൽ കുറച്ചു ദിവസം ഇട്ടുവച്ചാൽ അച്ചാർ ഉപയോഗിച്ചു തുടങ്ങാം.
ഭരണിയിൽ സൂക്ഷിക്കാതെ ഉണ്ടാക്കിയ ഉടനെ ഉപയോഗിച്ചു തുടങ്ങുന്നവരുമുണ്ട്.
ഉപ്പിലിട്ടുവച്ച മാങ്ങ കടുകും, മുളകുപൊടിയും, നല്ലെണ്ണയും ചേർത്ത് ചൂടാക്കി മാങ്ങ അച്ചാർ നിർമ്മിക്കുന്നവരുമുണ്ട്.
വിവിധ ഇനങ്ങൾ പുളിയച്ചാർ നാരങ്ങ അച്ചാർ മാങ്ങ അച്ചാർ നെല്ലിക്ക അച്ചാർ മീൻ അച്ചാർ മിശ്രിത അച്ചാർ ചെമ്മീൻ അച്ചാർ മാട്ടിറച്ചി അച്ചാർ വെളുത്തുള്ളി അച്ചാർ ഈന്തപ്പഴം അച്ചാർ മുന്തിരിങ്ങ അച്ചാർ റമ്പൂട്ടാൻ അച്ചാർ ചിത്രശാല നാരങ്ങ അച്ചാർ മാങ്ങാഅച്ചാർ അവലംബം ↑ {{ cite book }} : Cite has empty unknown parameter: | coauthors= ( help )
അച്ചാംതുരുത്തി
കാസർഗോഡ് ജില്ലയിലെ ചെറുവത്തൂരിനടുത്തുള്ള ഒരു ഗ്രാമമാണ്‌ അച്ചാംതുരുത്തി .
തേജസ്വിനിപുഴയുടെ നടുവിൽ സ്ഥിതിചെയ്യുന്ന ഒരു തുരുത്താണു് ഇത്.
ഇവിടെയുള്ള ഒരു പ്രധാന ക്ഷേത്രമാണ്‌ പള്ളിയാറംമ്പലം അല്ലെങ്കിൽ വിഷ്ണുമൂർത്തി ബാലഗോകുലം.
ഇവിടെ എല്ലാ വർഷവും ശിവരാത്രി നാളിൽ ഒറ്റക്കോല മഹോത്സവം നടത്തിവരുന്നു.
രാത്രിയിൽ തോറ്റവും പുലർച്ചയ്ക്ക് വിഷ്ണുമൂർത്തിയുടെ എഴുന്നള്ളിപ്പും അഗ്നിപ്രവേശവും ഉണ്ടാകും.
ഏകദേശം ഒരു 85  വർഷം മുൻപ് ആ നാട്ടിലെ കുട്ടികൾ ഇപ്പോൾ അമ്പലം സ്ഥിതി ചെയ്യുന്ന സ്ഥലത്തു വച്ച് രാത്രിയിൽ തെയ്യക്കോലം കെട്ടി കളിക്കാറുണ്ടായിരുന്നു.
അവർ മച്ചിങ്ങ (ചെറിയ തേങ്ങ), പനയോല തുടങ്ങിയവ ഉപയോഗിച്ച് നെരുപ്പ് (അഗ്നിപ്രവേശത്തിനു വേണ്ടി) ഉണ്ടാക്കുകയും, മുരുക്ക് മരത്തിന്റെ തടി ഉപയോഗിച്ച് തെയ്യത്തിന്റെ ആയുധം ഉണ്ടാക്കുകയും ചെയ്തു.
പക്ഷെ നാട്ടിൽ തുടരെത്തുടരെ അസ്വഭാവികഅപകടങ്ങൾ ഉണ്ടായപ്പോൾ മുതിർന്നവരും പ്രായമായവരും ഇടപെട്ട് ഈ  തെയ്യം കെട്ട് നിർത്തലാക്കി.
അവസാനം കുട്ടിക്കളിയിൽ ദൈവാംശം ഉണ്ടെന്നു മനസ്സിലാക്കിയ ജനങ്ങൾ 'വിഷ്ണുമൂർത്തി ബാലഗോകുലം'  എന്ന പേരിൽ തേജസ്വിനി പുഴയുടെ തീരത്ത് ഈ അമ്പലം പണി കഴിപ്പിച്ചു.
ആഫ്രിക്കൻ നാഷണൽ കോൺഗ്രസ്സ് ഇംഗ്ലീഷ് വിലാസം https://ml.wikipedia.org/wiki/African_National_Congress
ആഫ്രിക്കയിലെ ഏറ്റവും പഴക്കം ചെന്ന രാഷ്ട്രീയകക്ഷി.
നിലവിൽ ദക്ഷിണാഫ്രിക്കയിലെ ഭരണകക്ഷികളിലൊന്ന്.
"അച്ചടക്കമുള്ള ഇടത് ശക്തി" എന്ന് സ്വയം വിശേഷിപ്പിക്കുന്നു.
അധിനിവേശ ശക്തികൾക്കെതിരേയുള്ള ചെറുത്തുനിൽപ്പായാരംഭിച്ച്, വെള്ളക്കാരന്റെ വർണ്ണവിവേചനത്തിനെതിരെ സമരരംഗത്തിറങ്ങി വിവേചനരഹിത ദക്ഷിണാഫ്രിക്ക പടുത്തുയർത്തുയർത്തുന്നതിന്റെ മുൻപന്തിയിൽ നിന്നു.
ആദ്യകാലചരിത്രം
ദക്ഷിണാഫ്രിക്കയുടെ ചരിത്രത്തിൽ ആദ്യമായി 1910-ലാണ് വോട്ടെടുപ്പ് നടക്കുന്നത്.
അതിലാകട്ടെ കറുത്ത വർഗ്ഗക്കാർക്ക് വോട്ടവകാശം ഉണ്ടായിരുന്നില്ല.
സൗത്താഫ്രിക്കൻ പാർട്ടി (SAP) അധികാരത്തിലെത്തുകയും ലൂയിസ് ബോധ പ്രധാനമന്ത്രിയാവുകയും ചെയ്തു.
പുതിയ സർക്കാർ കറുത്ത വർഗ്ഗക്കാർക്കെതിരെ കുപ്രസിദ്ധിയാർജ്ജിച്ച കരിനിയമങ്ങൾ പാസ്സാക്കി.
കറുത്തവരുടെ സർവ്വസ്വാതന്ത്ര്യവും കാറ്റിൽ പറത്തി.
അവരുടെ സ്വാതന്ത്ര്യസമര പ്രസ്ഥാനങ്ങൾക്ക് വിലക്കേർപ്പെടുത്തി.
ഇതിനെതിരെ 1912-ൽ വിവിധ ഗോത്രക്കാരും സമുദായക്കാരും "ബ്ലൂം ഹൊൻടെൻ" എന്ന പട്ടണത്തിൽ ഒത്തുകൂടി പിക്സെലി കാ ഇസാക സെമിന്റെ (Pixely ka Isaka Seme) നേതൃത്വത്തിൽ ദക്ഷിണാഫ്രിക്കൻ നേറ്റീവ് നാഷണൽ കോൺഗ്രസ്സ് (SANNC) രൂപീകരിച്ചു.
അപ്പാർത്തീഡ്
1948-ൽ അധികാരത്തിൽ വന്ന നാഷണൽ പാർട്ടി (NP) ലോകചരിത്രത്തിലെ ഏറ്റവും കുപ്രസിദ്ധമായ വർണവിവേചത്തിന് തുടക്കമിട്ടു.
എൻ.പിയുടെ നേതൃത്വത്തിൽ വെള്ളക്കാരുടെ സർക്കാർ 1994 വരെ ദക്ഷിണാഫ്രിക്ക ഭരിച്ചു.
കന്നുകാലികളേക്കാൾ മോശമായ രീതിയിലായിരുന്നു കറുത്തവരോടുള്ള വെള്ളക്കാരുടെ സമീപനം.
ഓരോ മനുഷ്യനും വെളുത്തവനെന്നും കറുത്തവനെന്നും വേർതിരിക്കപ്പെട്ടു.
ബീച്ചുകളിലും ബസ്സുകളിലും കറുത്തവർക്കും വെള്ളക്കാർക്കും പ്രത്യേകം പ്രത്യേകം ഇരിപ്പിടങ്ങൾ.
കറുത്തവർക്ക് തിരിച്ചറിയൽ കാർഡ് ഏർപ്പെടുത്തി.
തിരിച്ചറിയൽ കാർഡ് ധരിച്ചു വേണം കറുത്തവർ യാത്ര ചെയ്യാൻ.
മുന്നേറ്റം
1949-ൽ എ.എൻ.സി.യുടെ നേതൃത്വത്തിൽ ശക്തമായ പ്രതിഷേധമാരംഭിച്ചു.
സർക്കാരാകട്ടെ കരിനിയമങ്ങൽ കൂടുതൽ കടുത്തതാക്കി.
1961-ൽ ബ്രിട്ടീഷ് ആധിപത്യം അവസാനിച്ചു.
റിപ്പബ്ലിക്ക് ഓഫ് സൗത്താഫ്രിക്ക രൂപീകൃതമായി.
എങ്കിലും വർണവിവേചനം ശക്തിയായി തുടർന്നു.
എ.എൻ.സി. നിരോധിക്കപ്പെട്ടു.
നെൽ‌സൺ മണ്ഡേല ഒളിവിലിരുന്ന് എ.എൻ.സി.യെ നയിച്ചു.
ഉംഖൊന്തൊ വി സിസ്വെ
സമാധാനശ്രമങ്ങൾ കൊണ്ട് സമത്വം ലഭിക്കില്ലെന്ന് മനസ്സിലാക്കിയ എ.എൻ.സി.യിലെ ഒരു വിഭാഗം 1961-ൽ സൗത്താഫ്രിക്കൻ കമ്മ്യൂണിസ്റ്റ് പാർട്ടിയുമായി ചേർന്ന് ഉംഖൊന്തൊ വി സിസ്വെ എന്ന സായുധസേന രൂപീകരിച്ചു.
("രാഷ്ട്രത്തിന്റെ കുന്തമുന" എന്നാണീ വാക്കിനർത്ഥം) ഇത് "എം.കെ" എന്ന ചുരുക്കപ്പേരിലറിയപ്പെട്ടു .
സർക്കാരിനെ അട്ടിമറിക്കാനായി മണ്ഡേല ഒളിവിലിരുന്ന് പദ്ധതികൾ തയ്യാറാക്കി.
എൻ.പി. ക്യാമ്പുകളിൽ ഭീതി വിതയ്ക്കാൻ എം.കെ.യ്ക്ക് കഴിഞ്ഞു.
പട്ടാളക്കാരോടൊപ്പം സാധാരണക്കാരും എം.കെ.യുടെ ആക്രമണങ്ങൾക്കിരയായി.
അട്ടിമറി ശ്രമങ്ങൾ സർക്കാർ അറിഞ്ഞു.
1962 ഓഗസ്റ്റ് 5-ന് മണ്ഡേലയെ അറസ്റ്റ് ചെയ്തതൊടെ സ്വാതന്ത്ര്യസമരാവേശം തൽക്കാലത്തേയ്ക്ക് കെട്ടടങ്ങി.
1978-ൽ പി.ഡബ്ലിയു ബോത പ്രസിഡന്റായതോടെ കറുത്തവരുടെ കഷ്ടതകൾ ഇരട്ടിച്ചു.
അവർക്ക് കാർഡ് ധരിച്ചുപോലും പുറത്തിറങ്ങാൻ പറ്റാത്തയവസ്ഥയായി.
ന്യൂനപക്ഷമായ വെള്ളകാർ ഭൂരിപക്ഷമായ കറുത്തവരെ ഞെക്കിപ്പിഴിഞ്ഞു.
സൊവെറ്റോകലാപം
1976 ജൂൺ 16-ന് സൊവെറ്റോ വിദ്യാർത്ഥി കൗൺസിൽ കലാപം തുടങ്ങി.
കറുത്തവരുടെ ന്യൂനപക്ഷ ഭാഷകളെ വിദ്യാലയങ്ങളിൽ അംഗീകരിക്കാത്തതായിരുന്നു കലാപത്തിന്റെ പ്രധാനകാരണം.
കലാപസമയത്ത് "സ്റ്റീവ് ബിക്കോ" എന്ന നേതാവിനെ ജയിലിലടക്കുകയും ജയിലിൽ വച്ച് ബിക്കോ മരിക്കുകയും ചെയ്തതോടെ  ദക്ഷിണാഫ്രിക്ക ആകെ ഇളകിമറിഞ്ഞു.
ബോത സർക്കാരിനെ ലോകം മുഴുവൻ വിമർശിച്ചു.
ദക്ഷിണാഫ്രിക്കയ്ക്കുള്ള ധനസഹായം പല രാജ്യങ്ങളും റദ്ധാക്കി.
1989-ൽ ബോതയ്ക്കു സ്ഥാനമൊഴിയേണ്ടിവന്നു.
എഫ്.ഡബ്ലിയു.
ഡിക്ലർക്ക് പുതിയ പ്രധാനമന്ത്രിയായി.
പുതിയ ലോകം